Diari Oficial de la Generalitat Valenciana


Sumari del DOGV 6810, del 04-07-2012 (2012/6114)

Notificació de la sentència dictada en el procediment de mesures amb relació a fills extramatrimonials número 1123/2010.
------------------------------------------------------------------------------------------------------------------------

### Dades del document

Número de DOGV
:   6810

Data del DOGV
:   04-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6114


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de mesures amb relació a fills extramatrimonials número 1123/2010. [2012/6114]  
Modificació de mesures amb relació fills ext. sup. co. 001123/2010-C4  
De: Carlos Parra Pérez.  
Procuradora: Cristina Pérez-Hickman Muñoz.  
Contra: Alexandra Pérez Barreiro.  
Procurador/a: -  
En este procediment de modificació de mesures contenciós, seguit a instàncies de Carlos Parra Pérez contra Alexandra Pérez Barreiro, s'ha dictat la sentència que té l'encapçalament i dispositiva, literalment, com seguix:  
«Sentència número 362/2012  
Jutgessa que la dicta: Susana Pilar Martínez González.  
Lloc: Alacant.  
Data: 22 de maig de 2012.  
Part demandant: Carlos Parra Pérez.  
Procuradora: Cristina Pérez-Hickman Muñoz.  
Part demandada: Alexandra Pérez Barreiro.  
Objecte del juí: modificació de mesures.  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 1123/2010 seguit entre les parts següents: d'una banda, com a demandant, Carlos Parra Pérez, representat per la procuradora senyora Pérez Hickman Muñoz i assistit per la lletrada senyora Moraga García, i, d'una altra, com a demandada, Alexandra Pérez Barreiro, declarada en rebel·lia. Les actuacions versen sobre modificació de mesures i hi intervé el Ministeri Fiscal.  
Dispositiva  
Estime la demanda i dispose la modificació de les mesures establides per la sentència de este Jutjat de data 17 de març de 2009, en el procediment seguit davant d'este amb el número 66/2009, en els punts següents:  
1. El fill menor d'ambdós parts, C., sotmés a la pàtria potestat dels dos progenitors, quedarà sota la guàrdia i custòdia del pare.  
2. S'establix com a règim de visites i comunicacions amb el progenitor no custodi, sempre que la mare ho preavise al pare amb almenys 15 dies d'antelació, un màxim dels caps de setmana alterns, des del divendres a les 20.00 hores fins al diumenge a les 20.00 hores, i els següents períodes vacacionals:  
- Vacances d'estiu. Els anys parells: des de l'últim dia lectiu anterior a les vacances a les 20.00 hores fins al 31 de juliol a les 20.00 hores, amb la mare; des de llavors fins al dia anterior al començament del curs escolar a les 20.00 hores. Els anys imparells s'invertirà l'orde.  
- Nadal. Anys parells: des de l'últim dia lectiu anterior a les vacacions a les 20.00 hores fins al 30 de desembre a les 20.00 hores, amb la mare; des de llavors fins a l'últim dia de vacacions de Nadal a les 20.00 hores, amb el pare. Els anys imparells, al contrari.  
- Setmana Santa. Anys parells: des de l'últim dia lectiu anterior a les vacacions a les 20.00 hores fins al dilluns de Pasqua a les 20.00 hores, amb la mare; des d'este moment fins al diumenge següent a les 20.00 hores, amb el pare. Els anys imparells, al revés.  
Els períodes vacacionals interrompran el règim ordinari de visites de caps de setmana i intersetmanals, i correspondrà el primer cap de setmana posterior al període vacacional a aquell dels progenitors que no haja tingut el menor durant l'últim període vacacional.  
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors. En ambdós casos el menor serà arreplegat a les 20.00 hores de l'últim dia lectiu anterior al pont o festiu i serà tornat l'últim dia festiu a les 20.00 hores.  
Quant als dies especials, amb independència del progenitor a qui corresponga el dia d'acord amb el règim de visites exposat anteriorment, el dia del pare, el dia de la mare i l'aniversari de cada progenitor correspondrà al progenitor de què es tracte, en horari d'11.00 (des de l'eixida del col·legi, si és dia lectiu) a 20.00 hores.  
El progenitor que el tinga haurà de lliurar al contrari, junt amb el menor, la roba i la documentació relativa a este que puga necessitar durant l'estada amb aquell, com és el document nacional d'identitat, passaport, targeta sanitària, etcètera, així com la medicació que, si pertoca, necessite, amb la prescripció mèdica i instruccions corresponents per a administrar-la correctament.  
Ambdós progenitors han de facilitar la comunicació telefònica, postal o telemàtica del menor amb el progenitor que no el tinga en companyia seua, el qual ha de respectar, en tot cas, els horaris de descans i estudi del fill.  
3. S'assenyala la quantitat de cent huitanta (180) euros en concepte d'aliments en favor del fill, quantitat que la mare ha d'ingressar els primers cinc dies de cada mes en el compte que a este efecte assenyale el pare, i que s'actualitzarà anualment d'acord amb les variacions de l'índex de preus de consum, i cada progenitor ha de pagar el 50% dels gastos extraordinaris que puguen ocasionar els fills. Respecte dels gastos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'han d'assumir al 50% els que es realitzen per acord comú entre els progenitors, i en cas contrari n'assumirà el pagament aquell que haja decidit la realització de l'activitat esmentada. En tot cas, els gastos extraordinaris que no tinguen caràcter urgent han de ser consentits per ambdós progenitors, i s'entendrà que el contrari ha consentit la realització del gasto si, després que se li ha notificat la intenció de realitzar-lo i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es podran realitzar sense el consentiment o autorització judicial previs.  
  
4. No s'aprecien motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de formular per mitjà d'un escrit que cal presentar davant d'este Jutjat en el termini de 20 dies, comptador des de l'endemà de la notificació d'esta resolució, on s'exposen les al·legacions en què es base la impugnació a més d'esmentar-se la resolució contra la qual s'apel·la i les decisions que s'impugnen (art. 458.1 i 2 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució, cal constituir un dipòsit de 50 euros, el qual es tornarà només en el cas que el recurs siga estimat.  
Esta és la meua sentència, que pronuncie, mane i firme».  
I atés que la demandada esmentada, Alexandra Pérez Barreiro, es troba en parador ignorat, expedisc este edicte a fi que li valga de notificació de forma deguda.  
  
Alacant, 6 de juny de 2012.- El secretari judicial: Pedro González de Pereda.